<classify> Amina Omari -Tanga WAZIRI wa Afya, Maendeleo ya Jamii, Jinsia, Wazee na Watoto, Ummy Mwalimu,amewashauri wanaume kutoogopa kufanya kipimo cha saratani ya tezi dume kwanikwa sasa kipimo kinachotumika ni cha damu. Hayo aliyasema jana jijini Tanga, wakati wa uzinduzi wa kambi yahuduma ya afya ya magonjwa yasiyoambukiza iliyohusisha madaktari waliosomanchini China. Alisema kuwa kwa sasa kipimo hicho kimerahisishwa na kuwa ni kwakutumia damu pekee unaweza kugundulika ugonjwa huo. Wanaume mlikuwa mnaogopa kwenda hospitali kupima tezi dume, hivyoniwaambie jitokezeni kwa wingi kwenye kambi hii kwani hatutumii kile kipimomnachokihofia, alisema Ummy. Alisema kuwa magonjwa yasiyoambukiza yamekuwa ni changamoto kubwakutokana na kuathiriwa watu wengi nchini na sababu yake kuu ni mabadiliko yamfumo wa maisha. Ummy alisema uwepo wa kambi hiyo ya matibabu ya bure umekuwaukisaidia kuhudumia wananchi wengi na hivyo kusaidia kuwapunguzia gharama zamatibabu kwa kiasi kikubwa. Awali Mkuu wa Wilaya ya Tanga, Thobias Mwilapwa, alisema kuwa kambihiyo itakayodumu kwa siku tano, imelenga kutoa huduma za vipimo, matibabu naushauri wa kiafya bure. Nao wananchi waliojitokeza katika kupata huduma, waliiomba Serikali kuhakikishawanasogeza huduma za uchunguzi wa saratani katika maeneo ya karibu. Mmoja wa wananchi hao, Emmanuel Mgomba, alisema kuwa huduma hiyoitaweza kuwasaidia kubaini changamoto za magonjwa mapema na kupatiwa matibabuyanayostahiki kwa wakati.  <topic>: KITAIFA 